Document ID: 32007R0456

KOMISIJAS REGULA (EK) Nr. 456/2007
(2007. gada 25. aprīlis),
ar ko nosaka dažu piena produktu eksporta atļauju piešķiršanu eksportam uz Dominikānas Republiku saskaņā ar Regulas (EK) Nr. 1282/2006 29. pantā minētajām kvotām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopējo organizāciju (1),
saskaņā ar Komisijas 2006. gada 17. augusta Regulu (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (2), un jo īpaši tās 33. panta 2. punktu,
tā kā:
Regulas (EK) Nr. 1282/2006 III nodaļas 3. iedaļa nosaka dažu piena produktu eksporta atļauju piešķiršanas kārtību eksportam uz Dominikānas Republiku saskaņā ar šai valstij piešķirtajām kvotām. 2007./2008. gada kvotām iesniegtajos pieteikumos pieprasītais daudzums pārsniedz pieejamo daudzumu. Tādēļ pieprasītajiem apjomiem būtu jānosaka piešķīruma koeficienti,
IR PIEŅĒMUSI ŠO REGULU.
1. pants
No 2007. gada 1. jūlija līdz 2008. gada 30. jūnijam iesniegtajos eksporta atļauju pieteikumos pieprasīto daudzumu produktiem, kas minēti Regulas (EK) Nr. 1282/2006 29. panta 2. punktā, reizina ar šādiem piešķīruma koeficientiem:
-
0,653853 pieteikumiem, kas iesniegti par Regulas (EK) Nr. 1282/2006 30. panta 1. punkta a) apakšpunktā minēto kvotu daļu,
-
0,384549 pieteikumiem, kas iesniegti par Regulas (EK) Nr. 1282/2006 30. panta 1. punkta b) apakšpunktā minēto kvotu daļu.
2. pants
Šī regula stājas spēkā 2007. gada 26. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 25. aprīlī

Labels: 3
17
18